Source: https://www.slov-lex.sk/pravne-predpisy/SK/ZZ/2004/769/vyhlasene_znenie.html
Timestamp: 2020-08-10 16:52:04+00:00
Document Index: 10192721

Matched Legal Cases: ['§ 19', '§ 11', '§ 13', '§ 13', '§ 11', '§ 19', '§ 17', '§ 2', '§ 2', '§ 1', '§ 2', '§ 3']

769/2004 Z.z. - Vyhláška Ministerstva zdravotníctva... - SLOV-LEX
769/2004 Z.z./
769/2004 Z. z.
zo 16. decembra 2004
o podrobnostiach o platení preddavkov na poistné na verejné zdravotné poistenie a o ročnom zúčtovaní poistného na verejné zdravotné poistenie
Ministerstvo zdravotníctva Slovenskej republiky podľa § 19 ods. 16 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z. (ďalej len „zákon“) po dohode s Ministerstvom financií Slovenskej republiky ustanovuje:
Podrobnosti o platení preddavkov na poistné na verejné zdravotné poistenie
Pri platení preddavkov na poistné na verejné zdravotné poistenie (ďalej len „poistné“), okrem platiteľa poistného podľa § 11 ods. 1 písm. d), sa uvádzajú tieto údaje:
meno a priezvisko, dátum narodenia, miesto trvalého pobytu alebo miesto prechodného pobytu, ak ide o fyzickú osobu,
obchodné meno, právna forma, sídlo platiteľa poistného (názov ulice, orientačné číslo, poštové smerové číslo, názov obce a štátu), ak ide o právnickú osobu,
deň, ktorý je určený na výplatu príjmov,
identifikačné číslo organizácie (IČO), daňové identifikačné číslo organizácie (DIČ), rodné číslo alebo číslo povolenia na pobyt,
vymeriavací základ podľa § 13 zákona za všetkých poistencov,
sadzba poistného, ak ide o zamestnanca, v členení na sadzbu pre zamestnanca a zamestnávateľa,
celková suma preddavku na poistné podľa výšky sadzby poistného, ak ide o zamestnanca, v členení na sumu preddavku platenú zamestnancom a zamestnávateľom,
číslo účtu platiteľa poistného v banke alebo pobočke zahraničnej banky a názov tejto banky alebo pobočky zahraničnej banky,
osoba zodpovedná za správnosť údajov, jej číslo telefónu a faxu a e-mailová adresa.
Ak ide o platiteľa, ktorým je zamestnávateľ, okrem údajov uvedených v odseku 1 sa uvádzajú aj tieto údaje:
presný zoznam poistencov, za ktorých je platené poistné,
vymeriavací základ zamestnanca podľa § 13 zákona,
celková suma preddavku na poistné v členení na sumu preddavku platenú zamestnancom a zamestnávateľom,
celková suma preddavku na poistné spolu.
Podkladom pre ročné zúčtovanie poistného plateného štátom je
vymeriavací základ štátu,
počet poistencov, za ktorých je platiteľom poistného štát podľa § 11 ods. 8 zákona (ďalej len „poistenec štátu“), podľa údajov z centrálneho registra poistencov v štruktúre podľa príslušných zdravotných poisťovní podľa osobitného zákona,1)
počet poistencov štátu nahlásených príslušnou zdravotnou poisťovňou v príslušnom kalendárnom roku v štruktúre podľa jednotlivých mesiacov (§ 19 ods. 15 zákona),
suma preddavkov na poistné za poistencov štátu zaplatená príslušnej zdravotnej poisťovni v jednotlivých mesiacoch kalendárneho roka (§ 17 ods. 8 zákona),
suma poistného, ktoré mal štát zaplatiť príslušnej poisťovni za poistencov štátu v predchádzajúcom kalendárnom roku.
Na základe údajov uvedených v odseku 1 sa vykonáva výpočet poistného za poistencov štátu a zúčtovanie preddavkov za predchádzajúci kalendárny rok podľa vzoru uvedeného v prílohe.
Podrobnosti o ročnom zúčtovaní poistného platiteľov poistného
Podkladom pre ročné zúčtovanie poistného platiteľov poistného okrem platiteľa uvedeného v § 2 je
celkový príjem dosiahnutý v rozhodujúcom období, ktorý je predmetom výpočtu vymeriavacieho základu,
vymeriavací základ,
sadzba poistného; v prípade zamestnanca v členení na časť platenú zamestnancom a zamestnávateľom,
suma preddavkov na poistné vypočítaná a zaplatená zdravotnej poisťovni v rozhodujúcom období,
suma poistného, ktorú mal platiteľ zaplatiť; v prípade zamestnávateľa v členení na jednotlivých zamestnancov.
Príloha k vyhláške č. 769/2004 Z. z.
§ 2 ods. 1 písm. e) prvý bod zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z.
§ 1 Podrobnosti o platení preddavkov na poistné na verejné zdravotné poistenie
§ 2 Podrobnosti o ročnom zúčtovaní poistného plateného štátom
§ 3 Podrobnosti o ročnom zúčtovaní poistného platiteľov poistného
Číslo: 769/2004 Z. z.
Názov: Vyhláška Ministerstva zdravotníctva Slovenskej republiky o podrobnostiach o platení preddavkov na poistné na verejné zdravotné poistenie a o ročnom zúčtovaní poistného na verejné zdravotné poistenie
Dátum schválenia: 16.12.2004
2. 01.01.2005 - 26.04.2006